Poštovane koleginice i kolege,

Po tradiciji, SATELITSKI STUDENTSKI REGIONALNI SIMPOZIJUM O ELEKTROHEMIJI (Satellite Student Regional Symposium on Electrochemistry  
-SSRSE) se održava dan uoči Regionalnog simpozijuma o elektrohemiji Jugoistočne Evrope (Regional Symposium on Electrochemistry - South-East  
Europe: RSE-SEE). Ove godine, deveti po redu RSE-SEE, će se održati u Srbiji, u Novom Sadu od 3. do 7. juna 2024. godine, a SSRSE je zakazan za NEDELJU, 2. JUN 2024. GODINE, na TEHNOLOŠKOM FAKULTETU UNIVERZITETA U NOVOM SADU.  
  
Ova jednodnevna konferencija namenjena je studentima osnovnih i master studija, kao i studentima koji su započeli doktorske studije  
elektrohemije i elektrohemijskog inženjerstva.  
  
KOTIZACIJE ZA UČEŠĆE NA SSRSE NEMA.    
  
Učesnici treba da se REGISTRUJU(<https://aseee.eu/index.php/ssrse-form>) i dostave APSTRAKT svog 20-minutnog usmenog izlaganja (do jedne  
stranice) najkasnije do 1. maja 2024.  
  
SSRSE je jedinstvena prilika za mlade naučnike da predstave rezultate svojih istraživanja na međunarodnom nivou, razmene iskustva i znanja  
sa kolegama, pre svega iz regiona, ali i da steknu iskustvo u javnom nastupu.  
  
Pozivamo studente da se prijave i unaprede konferenciju svojim vrednim doprinosima, a profesore i mentore da motivišu svoje studente da uzmu učešće na Simpozijumu.  
  
Molimo da koristite samo predviđeni OBRAZAC da pripremite svoj apstrakt:  
(<https://www.aseee.eu/images/RSESEE9/FirstAuthorName_First-Two-words-of_Title.docx>)  
  
Simpozijum će biti otvoren predavanjem (MASTER CLASS) na temu:  
  
ELEKTROHEMIJSKA SINTEZA I KARAKTERIZACIJA PROVODNIH POLIMERA  
  
koje će održati profesorka MILICA GVOZDENOVIĆ sa Tehnološko-metalurškog fakulteta Univerziteta u Beogradu.  
  
Detaljnije informacije su dostupne na sajtu;  
  
<https://www.aseee.eu/index.php/ssrse-2024>